
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 560 

24 Νοεμβρίου 2008 


ΑΠΟΦΑΣΕΙ Σ 

Αριθμ. 96579/4665 

Καθορισμός ορίων όχθης, και παρόχθιας ζώνης στην 
περιοχή «Πέτρα - όριο Δήμου Καστοριάς με Δήμο 
Μακεδνών» από το ακίνητο με αριθμό Κ.Α.Ε.Κ. 
230254107057 έως το ακίνητο με αριθμό Κ.Α.Ε.Κ. 
230254107064/01 του Δ.Δ. Καστοριάς του Δήμου Κα¬ 
στοριάς, Νομού Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2971/2001 (ΦΕΚ 285/19.12.2001 τ.Α') 
«Περί αιγιαλού και παραλίας και άλλες διατάξεις». 

2. Την υπ’ αριθμ. 1089532 π.ε./8205 π.ε./ΒΟΟΙ0/20.4.2005 
κ.α των Υπουργών Οικονομίας και Οικονομικών και Πε¬ 
ριβάλλοντος, Χωροταξίας και Δημοσίων Έργων. 

3. Τις διατάξεις του ν.δ. 439/1970 «Περί συμπληρώσεως 
των διατάξεων περί αιγιαλού». 

4. Τις διατάξεις του ν. 3200/1955 «Περί διοικητικής απο¬ 
κέντρωσης», όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 71/1984, π.δ. 347/1986, ν. 2026/1992 και 
π.δ. 97/1993. 

5. Τις διατάξεις του άρθρου 19 παρ. 5 του ν. 2344/1995, 
του άρθρου 52 παρ. 6 του ν. 2218/1994, του άρθρου 4 παρ. 
7 του V. 2240/1994, δυνάμει των οποίων αρμοδιότητες 
του Υπουργείου Οικονομικών που είχαν μεταβιβασθεί 
στους Νομάρχες, ανήκουν στον Περιφερειακό Διευθυ¬ 
ντή, σε συνδυασμό με αυτές του άρθρου 14 παρ. 2 του 
ν.2399/1996 με τις οποίες προβλέπεται η κατάργηση των 
θέσεων των Περιφερειακών Διευθυντών, οι αρμοδιότη¬ 
τες πλέον των οποίων περιήλθαν στο Γ ενικό Γ ραμματέα 
της Περιφέρειας και ασκούνται από τον Αναπληρωτή 
Περιφερειακό Διευθυντή. 

6. Τ ις διατάξεις του τέταρτου εδαφίου της παρ. 2 του 
άρθρου 1 και της παρ. 6 του ιδίου άρθρου του ν.2503/1997 
«Διοίκηση, οργάνωση, στελέχωση της Περιφέρειας ρύθμιση 
θεμάτων για την τοπική αυτοδιοίκηση και άλλες διατάξεις» 
(ΦΕΚ 107/τ.Α’), σύμφωνα με τις οποίες οι Περιφερειακές 
Υπηρεσίες του Υπουργείου Οικονομικών, που συγκροτού¬ 
σαν την Περιφερειακή Διοίκηση του Νομού ή Νομαρχίας, 
δεν υπήχθησαν στην ενιαία οργανική μονάδα της Περι¬ 
φέρειας, ούτε καταργήθηκαν, αλλά αποτελούν από την 
1.9.1997, Υπηρεσίες του Υπουργείου Οικονομικών. 


7. Το υπ’ αριθμ. 28979/31.7.1997 έγγραφο της Διεύθυν¬ 
σης Διοίκησης του Υπουργείου Εσωτερικών, Δημόσιας 
Διοίκησης και Αποκέντρωσης, σύμφωνα με το οποίο οι 
αρμοδιότητες του Γ ενικού Γ ραμματέα της Περιφέρειας 
σε θέματα Υπηρεσιών του Υπουργείου Οικονομικών, 
μεταφέρονται από την 1.9.1997 στον Υπουργό Οικονο¬ 
μικών. 

8. Την υπ’ αριθμ. 1065956/863/0006Α/15.7.2003 (ΦΕΚ 
985/16.7.2003 τ.Β') κοινή απόφαση του Πρωθυπουργού 
και του Υπουργού Οικονομίας και Οικονομικών περί 
ανάθεσης αρμοδιοτήτων του Υπουργού Οικονομίας και 
Οικονομικών στους Υφυπουργούς. 

9. Την υπ’ αριθμ. 1115093/1378/0006Α/17.12.2001 (ΦΕΚ 
1720/21.12.2001 τ.Β') απόφαση του Υφυπουργού Οικονο¬ 
μικών περί μεταβίβασης αρμοδιοτήτων του Υφυπουργού 
Οικονομικών στο Γενικό Γραμματέα, στους Γενικούς 
Διευθυντές κλπ. του Υπουργείου Οικονομικών, όπως 
αυτή τροποποιήθηκε με την υπ’ αριθμ. 1041136/468/0006 
Α/8.5.2002 (ΦΕΚ 633/22.5.2002 τ.Β') απόφαση του Υφυ¬ 
πουργού Οικονομίας και Οικονομικών. 

10. Τις διατάξεις του πρώτου εδαφίου της παρ. 21 
του άρθρου 46 του ν. 3220/2004 (ΦΕΚ 15/28.1.2004 τ.Α'), 
σύμφωνα με τις οποίες από 10.4.2004 οι αρμοδιότητες 
του Υπουργού Οικονομίας και Οικονομικών οι οποίες 
ανήκαν ή είχαν μεταβιβασθεί στους Νομάρχες μέχρι την 
έναρξη λειτουργίας των Νομαρχιακών Αυτοδιοικήσεων 
και αφορούν θέματα των Υπηρεσιών του Υπουργείου 
Οικονομίας και Οικονομικών, που εξαιρέθηκαν από την 
κατάργηση με τις διατάξεις της παραγράφου 2 του 
άρθρου 39 του ν. 2218/1994, περιέρχονται στον Γ ενικό 
Γ ραμματέα της Περιφέρειας. 

11. Την υπ’ αριθμ. 11517/323/8.2.2006 απόφαση του 
Γενικού Γραμματέα Περιφέρειας Δυτικής Μακεδονίας 
περί ανάθεσης της μέριμνας υλοποίησης των μεταβι- 
βασθέντων αρμοδιοτήτων του Υπουργού Οικονομίας 
και Οικονομικών. 

12. Την από 1.8.2008 έκθεση της κατά των άρθρων 3 
και 31 του ν. 2971/19.12.2001 (ΦΕΚ 285/19.12.2002 τ.Α') «Περί 
Αιγιαλού και παραλίας» αρμόδιας Επιτροπής καθορι¬ 
σμού ορίων όχθης και παρόχθιας στην περιοχή «Πέτρα 
- όριο Δήμου Καστοριάς με Δήμο Μακεδνών» από το 
ακίνητο με αριθμό Κ.Α.Ε.Κ. 230254107057 έως το ακίνητο 
με αριθμό Κ.Α.Ε.Κ. 230254107064/01 του Δ.Δ. Καστοριάς 
του Δήμου Καστοριάς, Νομού Καστοριάς. 

13. Το από Ιούνιο του 2008 τοπογραφικό και υψομε¬ 
τρικό διάγραμμα, εξαρτημένο από το κρατικό δίκτυο 

συντεταγμένων (γεωδαιτικό σύστημα Ε.Γ.Σ.Α. 87), το 
οποίο συντάχθηκε από τον Τσανούσα Κωνσταντίνο, 
Πολιτικό Μηχανικό Τ.Ε. σε μια (1) πινακίδα κλίμακας 
1:500, ελέγχθηκε για την ακρίβεια της αποτύπωσης, από 
τον Γεωργάκη Νικόλαο, υπάλληλο της Κτηματικής Υπη¬ 
ρεσίας Καστοριάς, ΓΙΕ Αγρονόμο Τοπογράφο Μηχανικό 
με βαθμό Γ, και θεωρήθηκε από τον Χάτσιο Νικόλαο 
ΔΕ Εφοριακό με Α’ βαθμό Προϊστάμενο της ίδιας Υπη¬ 
ρεσίας, αποφασίζουμε: 

Επικυρώνουμε την από 1.8.2008 έκθεση της κατά των 
άρθρων 3 και 31 του ν. 2971/2001 (ΦΕΚ 285/19.12.2002 
τ.Α') «Περί αιγιαλού και παραλίας» αρμόδιας Επιτρο¬ 
πής καθορισμού ορίων όχθης, παλαιός όχθης και 
παρόχθιας ζώνης, για τον πρώτο καθορισμό ορίων 
όχθης, και παρόχθιας ζώνης στην περιοχή «Πέτρα 
- όριο Δήμου Καστοριάς με Δήμο Μακεδνών» από 
το ακίνητο με αριθμό Κ.Α.Ε.Κ. 230254107057 έως το 
ακίνητο με αριθμό Κ.Α.Ε.Κ. 230254107064/01 του Δ.Δ. 
Καστοριάς του Δήμου Καστοριάς, Νομού Καστοριάς, 
καθώς επίσης και το από Ιούνιο του 2008 τυπογρα¬ 
φικό και υψομετρικό διάγραμμα, εξαρτημένο από το 
κρατικό δίκτυο συντεταγμένων (γεωδαιτικό σύστημα 
Ε.Γ.Σ.Α. 87), το οποίο συντάχθηκε από τον Τσανούσα 
Κωνσταντίνο, Πολιτικό Μηχανικό Τ.Ε. σε μια (1) πινα¬ 
κίδα κλίμακας 1:500, ελέγχθηκε για την ακρίβεια της 
αποτύπωσης, από τον Γεωργάκη Νικόλαο, υπάλληλο 
της Κτηματικής Υπηρεσίας Καστοριάς, ΓΙΕ Αγρονόμο 
Τοπογράφο Μηχανικό με βαθμό Γ', και θεωρήθηκε 
από τον Χάτσιο Νικόλαο ΔΕ Εφοριακό με Α' βαθμό 
Προϊστάμενο της ίδιας Υπηρεσίας. 

ΣΤΟ τοπογραφικό αυτό διάγραμμα, καθορίσθηκε: 

1. Η οριογραμμή όχθης με κόκκινη συνεχή πολυ¬ 
γωνική γραμμή, με στοιχεία 01, 02, 03, 04, 024, 025 
(01), εξαρτώμενες από το κρατικό τριγωνομετρικό 
δίκτυο (όπου 025 (01) είναι η κορυφή 01 της όχθης, 
του καθορισμού ορίων όχθης παλαιός όχθης και πα¬ 
ρόχθιας ζώνης στην περιοχή «παραλία Δισπηλιού» 
από τη θέση «Γκιόλε» έως τη θέση «Τσάμης» (όριο 
Δήμου Μακεδνών με Δήμο Καστοριάς) του Δ.Δ. Δι- 
σπηλιού του Δήμου Μακεδνών, Νομού Καστοριάς που 
έγινε με την υπ’ αριθμ. 62898/3022/27.6.2006 (Φ.Ε.Κ. 
884/3.10.2006 τ.Δ'). 

2. Η οριογραμμή της παρόχθιας ζώνης με κίτρινη συ¬ 
νεχή πολυγωνική γραμμή με στοιχεία ΠΖ1, ΠΖ2, ΠΖ3, 
ΠΖ4„ ΠΖ24, ΠΖ25 (ΠΖ1), εξαρτώμενες από το κρατικό 
τριγωνομετρικό δίκτυο και έχει σταθερή απόσταση δε¬ 
καπέντε μέτρων (15,00) από την οριογραμμή της όχθης, 
επειδή δεν εξυπηρετείται ο σκοπός του άρθρου 7 του 
V. 2971/2001 (όπου ΠΖ25(ΠΖ1) είναι η κορυφή ΠΖ1 της 
παρόχθιας ζώνης του καθορισμού ορίων όχθης παλαι¬ 
ός όχθης και παρόχθιας ζώνης στην περιοχή «παραλία 
Δισπηλιού» από τη θέση «Γκιόλε» έως τη θέση «Τσά¬ 
μης» (όριο Δήμου Μακεδνών με Δήμο Καστοριάς) του 
Δ.Δ. Δισπηλιού του Δήμου Μακεδνών, Νομού Καστοριάς 
που έγινε με την υπ’ αριθμ. 62898/3022/27.6.2006 (Φ.Ε.Κ. 
884/3.10.2006 τ.Δ’). 

3. Οριογραμμή παλιάς όχθης δεν καθορίζεται. 

Μέσα στην όχθη και στην παρόχθια ζώνη υπάρχουν 

κατασκευές όπως αποτυπώνονται στο πιο πάνω τοπο- 
γραφικό διάγραμμα και τα οποία δεν εξαιρούνται. 

Οι συντεταγμένες όλων των κορυφών και των δύο ορι- 
ογραμμών καθορίζονται με συντεταγμένες του κρατικού 
δικτύου (γεωδαιτικό σύστημα Ε.Γ.Σ.Α. 87). 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ 
ΟΧΘΗΣ ΚΑΙ ΠΑΡΟΧΘΙΑΣ ΖΩΝΗΣ 

Για τον καθορισμό των ορίων της όχθης και πα¬ 
ρόχθιας ζώνης, σε τμήμα της παραλίας της λίμνης 
Καστοριάς στην περιοχή «Πέτρα - όριο Δήμου Κα¬ 
στοριάς με Δήμο Μακεδνών» από το ακίνητο με αριθ¬ 
μό Κ.Α.Ε.Κ. 230254107057 έως το ακίνητο με αριθμό 
Κ.Α.Ε.Κ. 230254107064/01 τη θέση “Πέτρα” του Δ.Δ. 
Καστοριάς του Δήμου Καστοριάς, Νομού Καστοριάς. 
Ενδιαφερόμενη η Ζιώγα Θεοδότα του Κωνσταντί¬ 
νου. 

Στην Καστοριά σήμερα 1.8.2008, ημέρα Παρασκευή η 
Επιτροπή καθορισμού όχθης και παρόχθιας ζώνης που 
αποτελείται από τους: 

1) Χάτσιο Νικόλαο, ΔΕ/Α’ Εφοριακών, Προϊστάμενο της 
Κτηματικής Υπηρεσίας Ν. Καστοριάς, ως Πρόεδρο. 

2) Γεωργάκη Νικόλαο, ΠΕ/Γ’ Μηχανικών, Αγρονόμο 
Τοπογράφο, υπάλληλο της Κτηματικής Υπηρεσίας Ν. 
Καστοριάς ως μέλος. 

3) Φίλο Παύλο, ΤΕ/Γ’ Ιχθυολόγων, υπάλληλο της Δι¬ 
εύθυνσης Γεωργίας της Νομαρχιακής Αυτοδιοίκησης 
Καστοριάς, ως μέλος. 

4) Φραντζή Χρυσή, ΠΕ Μηχανικών, Αγρονόμο Τοπο¬ 
γράφο με βαθμό Α’, Προϊστάμενη της Διεύθυνσης Πο¬ 
λεοδομίας της Νομαρχιακής Αυτοδιοίκησης Καστοριάς 
ως μέλος. 

5) Λιάκου Αικατερίνη, ΠΕ/Β’ Μηχανικών, Αγρονόμο Το- 
πογράφο, Αναπληρώτρια Προϊσταμένη του Τμήματος 
Περιβαλλοντικού και Χωροταξικού Σχεδιασμού της Διεύ¬ 
θυνσης Περιβάλλοντος και Χωροταξίας της Περιφέρειας 
Δυτικής Μακεδονίας, νόμιμη αναπληρώτρια του Γκάση 
Νικόλαου, Αναπληρωτή Διευθυντή της Διεύθυνσης Πε¬ 
ριβάλλοντος και Χωροταξίας της Περιφέρειας Δυτικής 
Μακεδονίας, ως μέλος. 

6) Βασιλειάδη Θωμά, Αγρονόμο Τοπογράφο Μηχα¬ 
νικό μέλος του Τεχνικού Επιμελητηρίου Ελλάδας, ως 
μέλος. 

και γραμματέα την Θεοδωροπούλου Αντωνία, ΠΕ/Β’ 
Εφοριακών, υπάλληλο της Κτηματικής Υπηρεσίας Ν. Κα¬ 
στοριάς, σύμφωνα με τα άρθρα 3 και 31 του ν. 2971/2001 
(Φ.Ε.Κ. 285/19.12.2001 τ.Α’), που συγκροτήθηκε με την 
υπ’ αριθμ. 54489/2730/7.6.2007 απόφαση του Γενικού 
Γραμματέα Περιφέρειας Δυτικής Μακεδονίας, αφού συ¬ 
γκλήθηκε με την υπ’ αριθμ 894/1.7.2008 πρόσκληση του 
Προέδρου της, μετέβη επί τόπου στην προαναφερόμενη 
περιοχή την 4.7.2008. 

Η Επιτροπή λαμβάνοντας υπόψη: 

1. Την από 3.8.2006 με αριθμό πρωτοκόλλου της Κτη¬ 
ματικής Υπηρεσίας Καστοριάς 803/3.8.2006 αίτηση της 
Ζιώγα Θεοδότας του Κωνσταντίνου, με την οποία ζητεί¬ 
ται ο καθορισμός των ορίων της όχθης και παρόχθιας 
ζώνης στην εν λόγω περιοχή. 

2. Το τοπογραφικό και υψομετρικό διάγραμμα του 
Τσανούσα Κωνσταντίου, Πολιτικού Μηχανικού Τ.Ε., που 
συντάχθηκε τον Ιούλιο του 2006 και διορθώθηκε τον 
Ιούνιο του 2008, με κλίμακα 1:500 σε μία πινακίδα. 

3. Τις διατάξεις του ν. 2971/2001 καθώς και την σχετική 
Δικαστηριακή και Διοικητική Νομολογία. 

4. Τα στοιχεία καθορισμού όχθης και παρόχθιας ζώνης 

που προβλέπονται από το άρθρο 9 του ν. 2971/2001 και 
ειδικότερα: 

Α) Τη γεωμορφολογία του εδάφους για την οποία 
αναλυτικά αναψέρεται ότι: 

1. Η μορφολογία της ακτής συνίσταται από: 

ί) τεχνικά έργα υπάρχουν μόνο στην ιδιοκτησία με 
α/α 7, τεμάχιο διανομής 1749 της διανομής του αγρο¬ 
κτήματος Καστοριάς έτους 1937, με αριθμό Κ.Α.Ε.Κ. 
230254107062 και είναι διαμορφώσεις με τοίχο αντιστή¬ 
ριξης -περίφραξη κατά μήκος της παραλίας της λίμνης 
και τσιμεντένια σκάλα που καταλήγει σε τσιμεντένια 
εξέδρα επάνω στο νερό της λίμνης. 

ϋ) φυσική απόληξη της με έδαφος ημιβραχώδες και 
αλουβιακές αποθέσεις με φυσική βλάστηση στο όριο 
της λίμνης (κυρίως Ιτιές και Λεύκες) καθώς και μέσα σε 
αυτή (καλαμιώνες) 

2. Της ακτής συνέχονται εκτάσεις: 

I) σε μορφή πεδιάδας έως το όριο του δρόμου και στη 
συνέχεια λοφώδεις (Μαύρο Βουνό - Πέτρα), 
ϋ) με έδαφος βραχώδες - ημιβραχώδες, 
ϋί) εκτός σχεδίου πόλεως, 

Ιν) δομήσιμη περιοχή από τη θέση «ξενοδοχείο Τσά- 
μης» έως τα δυτικά όρια του οικισμού Δισπηλιού (αραι- 
οδομημένη περιοχή) σύμφωνα με την ισχύουσα Ζ.Ο.Ε. 

ν) Η χρήση της περιοχής γενικά είναι ότι προβλέπουν 
οι χρήσεις της Ζ.Ο.Ε. 

3. Φυσικό όριο βλάστησης υπάρχει και συνίσταται 
από θαμνώδη φυσική βλάστηση (υδροχαρή φυτά) και 
δενδρώδη φυσική βλάστηση (κυρίως Ιτιές και Λεύκες). 
Επίσης στο όριο της λίμνης και μέσα σε αυτή φύουν 
καλαμιώνες. 

Β) Φυσικοί πόροι δεν υπάρχουν στην υπό καθορισμό 
περιοχή. 

Γ) Το γεγονός ότι η περιοχή δεν προσβάλλεται συχνά 
από ισχυρούς ανέμους έντασης 7-9 μποφόρ και κατεύ¬ 
θυνσης Β και ΒΑ καθώς η περιοχή της λίμνης Καστο¬ 
ριάς περιβάλλεται από μεγάλους ορεινούς όγκους που 
δεν επιτρέπουν την ανάπτυξη ανέμων μεγάλης έντασης 
στην περιοχή. 

Δ) Η μορφολογία του πυθμένα συνίσταται από ημι- 
βραχώδη σύσταση, που με τον καιρό όμως έχουν επι¬ 
καλυφθεί από αλουβιακές αποθέσεις που το πάχος αυ¬ 
τών ξεπερνάει το μισό μέτρο. Τα βάθη στην ακτή είναι 
σχετικά μικρά (σε απόσταση 10 μέτρων από την ακτή 
το βάθος φτάνει περίπου στα 2 μέτρα), ενώ το μέσο 
βάθος της λίμνης είναι περίπου 4,5 μέτρα. 

Ε) Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με μικρό 
ανάπτυγμα πέλαγους οπότε δεν επιτρέπει τη δημιουργία 
μεγάλης έντασης κυματισμού. Σε συνδυασμό με το ότι 
δεν υπάρχουν μεγάλης έντασης άνεμοι δεν αναπτύσσεται 
μεγάλος κυματισμός.'Οταν όμως η στάθμη της λίμνης βρί¬ 
σκεται στα υψηλότερα επίπεδα, τα νερά με τον κυμάτισμά 
τους ξεπερνούν το φυσικό όριο βλάστησης. 

Ζ. Την ύπαρξη τεχνικών έργων στην περιοχή που υφί- 
στανται μη νόμιμα και είναι τα κάτωθι: 

ι) με τοίχο αντιστήριξης - περίφραξη κατά μήκσς της 
παραλίας της λίμνης και τσιμεντένια σκάλα που καταλήγει 
σε τσιμεντένια εξέδρα επάνω στο νερό της λίμνης. 

Η) Την ύπαρξη εγκεκριμένων χωροταξικών κατευθύν¬ 
σεων και χρήσεων γης και συγκεκριμένα τη Ζ.Ο.Ε. (π.δ. 
15.1.1986 Φ.Ε.Κ. 152/21.6.1986 τ.Δ). 


Θ) Την ύπαρξη καταγεγραμμένων Ανταλλάξιμων κτη¬ 
μάτων στην περιοχή (ανταλλάξιμο κτήμα Α/Κ11972Α7549 
αυγκιάχειο). 

I) Την χαρτογράφηση από το Εθνικό Κτηματολόγιο της 
ευρύτερης περιοχής του αγροκτήματος Καστοριάς και 
ότι στην περιοχή έχουν δοθεί διάφοροι Κ.Α.Ε.Κ. καθώς 
υπάρχουν ιδιοκτησίες ιδιωτών. 

Κ) Την ύπαρξη ευπαθών οικοσυστημάτων και προστα- 
τευόμενων περιοχών και συγκεκριμένα: 

1. Η λίμνη Καστοριάς έχει ενταχθεί στο Ευρωπαϊκό Δί¬ 
κτυο προστατευόμενων περιοχών “ΝΑΤΟΒΑ 2000” σύμ¬ 
φωνα με την Οδηγία 92/43/Ε.Ο.Κ. με κωδικό ΟΒ1320001 
και υπό έκδοση βρίσκεται το Π.Δ. για τη διαχείριση της 
πιο πάνω περιοχής. 

2. Η λίμνη Καστοριάς έχει χαρακτηριστεί τόπος ιδιαι¬ 
τέρου φυσικού κάλλους σύμφωνα με την υπ’ αριθμ. Α/ 
Φ31/26306/2367/6.6.1974(Φ.Ε.Κ.640/26.6.1974τ.Β')Υπουργι- 
κή απόφαση, με την οποία θεσμοθετείται ζώνη προστασίας 
50 μ. από την όχθη προς κάθε πλευρά. 

3. Η λίμνη Καστοριάς βρίσκεται εντός Ζ.Ο.Ε. (π.δ. 
15.1.1986 Φ.Ε.Κ. 152/21.6.1986 τ.Δ'). 

4. Με την υπ’ αριθμ. 42009/2296/28.5.1976 απόφα¬ 
ση του υπουργού Γεωργίας ιδρύθηκε μόνιμο κα¬ 
ταφύγιο θηραμάτων στην περιοχή «Λίμνη - Βουνό 
Καστοριάς» όπως τροποποιήθηκε με την υπ’ αριθμ. 
22/ΔΑΣ/2698/24.6.2003 απόφαση του Γ.Γ. της Περι¬ 
φέρειας Δυτικής Μακεδονίας. 

5. Τέλος υπάρχει επίσης, εγκεκριμένη Ειδική Περιβαλ¬ 
λοντική Μελέτη που χωρίζει την ευρύτερη περιοχή της 
λίμνης Καστοριάς σε ζώνες προστασίας, σύμφωνα με 
την οποία αναμένεται να εκδοθεί Προεδρικό Διάταγμα 
για τη διαχείριση της λίμνης Καστοριάς και της ευρύ¬ 
τερης περιοχής της. 

Ύστερα από τα ανωτέρω η Επιτροπή, αποφασίζει: 

1. Καθορίζει επί του παραπάνω τοπογραφικού δια¬ 
γράμματος: 

α) Με συνεχή κόκκινη πολυγωνική γραμμή την οριο- 

γραμμή της όχθης, με κορυφές 01, 02, 03, 04,. 024, 

025 (01), εξαρτώμενες από το κρατικό τριγωνομετρικό 
δίκτυο (όπου 025(01) είναι η κορυφή 01 της όχθης, του 
καθορισμού ορίων όχθης παλαιός όχθης και παρόχθιας 
ζώνης στην περιοχή «παραλία Δισπηλιού» από τη θέση 
«Γκιόλε» έως τη θέση «Τσάμης» (όριο Δήμου Μακεδνών 
με Δήμο Καστοριάς) του Δ.Δ. Δισπηλιού του Δήμου 
Μακεδνών, Νομού Καστοριάς που έγινε με την υπ’ αριθμ. 
62898/3022/27.6.2006 (Φ.Ε.Κ. 884/3.10.2006 τ.Δ’). 

β) Με συνεχή κίτρινη πολυγωνική γραμμή την οριο- 
γραμμή της παρόχθιας ζώνης, με κορυφές ΠΖ1, ΠΖ2, ΠΖ3, 

ΠΖ4,.ΠΖ24, ΠΖ25 (ΠΖ1), εξαρτώμενες από το κρατικό 

τριγωνομετρικό δίκτυο και έχει σταθερή απόσταση δε¬ 
καπέντε μέτρων (15,00) από την οριογραμμή της όχθης, 
επειδή δεν εξυπηρετείται ο σκοπός του άρθρου 7 του 
Ν. 2971/2001 (όπου ΠΖ25(ΠΖ1) είναι η κορυφή ΠΖ1 της 
παρόχθιας ζώνης του καθορισμού ορίων όχθης παλαι¬ 
ός όχθης και παρόχθιας ζώνης στην περιοχή «παραλία 
Δισπηλιού» από τη θέση «Γκιόλε» έως τη θέση «Τσά¬ 
μης» (όριο Δήμου Μακεδνών με Δήμο Καστοριάς) του 
Δ.Δ. Δισπηλιού του Δήμου Μακεδνών, Νομού Καστοριάς 
που έγινε με την υπ’ αριθμ. 62898/3022/27.6.2006 (Φ.Ε.Κ. 
884/3.10.2006 τ.Δ’). 

γ) Οριογραμμή παλιάς όχθης δεν καθορίζεται. 

2. Μέσα στην όχθη και στην παρόχθια ζώνη υπάρχσυν 
κατασκευές όπως απστυπώνονται στο πιο πάνω τοπο- 
γραφικό διάγραμμα και τα οποία δεν εξαιρούνται. 
Καστοριά, 1 Αυγούστου 2008 
Η Επιτροπή 

Ο Πρόεδρος Τα Μέλη 

ΝΙΚΟΛΑΟΣ ΧΑΤΣΙΟΣ ΝΙΚΟΛΑΟΣ ΓΕΩΡΓΑΚΗΣ 

ΠΑΥΛΟΣ ΦΙΛΟΣ 
ΧΡΥΣΗ ΦΡΑΝΤΖΗ 
ΑΙΚΑΤΕΡΙΝΗ ΛΙΑΚΟΥ 
ΘΩΜΑΣ ΒΑΣΙΛΕΙΑΔΗΣ 


Η ισχύς της παρούσας απόφασης αρχίζει από την 
δημοσίευση της στην Εφημερίδα της Κυβερνήσεως. 

Η απόφαση αυτή μαζί με την έκθεση της Επιτροπής 
και το τοπογραφικό διάγραμμα (σε μια (1) πινακίδα), να 
δημοσιευθούν στην Εφημερίδα της Κυβερνήσεως. 

Κοζάνη, 30 Σεπτεμβρίου 2008 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

